भाईचारा और बहनापा का पैगंबर ने दिया था पैगाम
पैगंबर के जन्मदिन पर निकला जुलूस
बच्चे और बुजुर्ग सभी ने जुलूस में लिया भाग
{छात्रा खुशबू प्रवीण ने नात गाकर मोहम्मद साहब के कार्यों का किया बखान
{ मौलाना ने लोगों को हजरत मोहम्मद के उपदेश से कराया अवगत
भास्करन्यूज | गिरिडीह
हजरतमोहम्मद साहब पैगंबर के जन्मदिन पर आयोजित समारोह में छात्रा खुशबू प्रवीण ने नात गाकर लोगों को दांतों तले अंगुली दबाने पर मजबूर कर दिया। बेंगाबाद प्रखंड के कर्णपुरा मैदान में गुरुवार को आयोजित इस समारोह में खुशबू ने हजरत साहब के कार्यों से मक्का में आए बदलाव, नारियों की सुरक्षा, बेवाओं को समाज में मिलने वाले सम्मान से अवगत कराया। जिससे प्रेरित होकर लोगों ने जमकर उनका उत्साहवर्धन किया। समारोह में विभिन्न गांवों से आए कई बच्चों और मौलाना ने एक से बढ़कर एक नात प्रस्तुत कर लोगों को हजरत मोहम्मद साहब की जीवनी से अवगत कराया। प्रखंड के विभिन्न गावों के मदरसे से आए मौलाना ने हजरत मोहम्मद साहब की जीवनी से लोगों को अवगत कराया। इस दौरान प्रखंड के धोबनी, भोजदाहा, खंडोली, दनुआडीह, सिमराढ़ाब, कर्णपुरा, अास्था, डोमापहाड़ी, बनहती और महुआर समेत विभिन्न गावों से बड़ी संख्या में लोग वहां पहुंचे थे। कार्यक्रम के मुख्य अतिथि कर्णपुरा पंचायत की मुखिया खातून बीबी, पंचायत समिति सदस्य बैजनाथ प्रसाद वर्मा, सोनबाद पंचायत के मुखिया संजय यादव, मुखिया प्रतिनिधि पाचू मियां आदि मौजूद थे। समारोह के पूर्व एक जुलूस निकाला गया। जिसमें लोगों ने मोहम्मद साहब पैगंबर की जीवनी पर प्रकाश डाला। इस दौरान पंचायत समिति सदस्य बैजनाथ ने कहा कि मोहम्मद साहब पैगंबर एक ऐसे व्यक्ति थे जिन्होंने मक्का में हो रहे जुल्म, अत्याचार और इंसानियत के कत्ल पर रोक लगाने में अहम भूमिका अदा की। उन्होंने इस्लाम धर्म में भाईचारा और बहनापा का पैगाम दिया। आज लोग उनके बताए मार्ग पर चलकर इस्लाम धर्म को लोगों तक पहुंचा रहे हैं। समारोह में खंडोली के इमाम मो. सिराज अख्तर, भोजदाहा के मतलुब हुसैन, सिमराढाब के मौलाना यासीन, खुट्टाबांध के मौलाना अनवर, दनुआडीह के इमाम असलम साहब, धोबनी के गुलाम मुस्तफा और बनहती के मौलाना ताजउद्दीन ने लोगों को संबोधित किया। जबकि इस समारोह में मो नसीमउद्दीन, फिदा हुसैन, हुसैन मियां, मो शहाबुद्दीन, गुलाम रसूल, मो हमीद, हाजी मो सदीक समेत बड़ी संख्या में लोग मौजूद थे।
राजधनवार | धनवारप्रखंड क्षेत्र में गुरुवार को 12 रबी उल अव्वल यानी मुसलमानों के पैगंबर मोहम्मद साहब के जन्म दिवस के मौके पर मदरसा जामिया बरकातिया फैजूल उलूम आशीनगर राजधनवार द्वारा एक भव्य जुलूस निकाला गया। यह जुलूस पूरे धनवार बाजार का भ्रमण करते हुए पुनः आसी नगर में समाप्त हो गया। इस दौरान जुलूस में बच्चे नौजवान बुजुर्ग बड़ी संख्या में शामिल थे। सभी अपने पैगम्बर मोहम्मद साहब की शान में नारे लगा रहे थे। मौके पर मोहम्मद इकबाल खुर्शीद आलम, मुमताज अली, अकरम राजा, अरमान हुसैन, असलम परवेज, मौलाना गफूर हाफिज, फिरोज अख्तर आदि सैकड़ों लोग शामिल थे।
खरगडीहा | हजरतमोहम्मद साहब के यौमेपैदाइस पर जमुआ प्रखंड सहित सभी अल्पसंख्यक बहुल क्षेत्रों में जुलूसे मोहमदिया निकाल कर ख़ुशी का इजहार किया गया। जानकारी के मुताबिक गुरुवार सुबह ही सभी लोग नहा धोकर बच्चों के साथ जुलूस की शक्ल में क्षेत्रों का भ्रमण किया। वहीं जगह जगह डेग फातेहा एवं मिलाद खानी का भी प्रोग्राम किया गया। बताते हैं कि प्रखंड क्षेत्र के जमुआ, मगहा खुर्द, बाटी, प्रतापपुर, खरगडीहा, तेतरयामो, रैयोडीह, मिर्जागंज, धोथो, रेम्बा, कसियोटोल, तुलसीडीह, बस्कुपाय, गंधकपरी, चकमंजो, परुवाडीह, गांड़ो सहित दर्जनों गावों में जुलूस निकाला गया। जुलूस में छोटे से बड़े अलीम ओलमा, आम ग्रामीण, बच्चे एवं बच्चियांे ने नए कपड़े पहने।
नात गाती खुशबू।
जुलूस में शामिल लोग।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva kas_Deva bho_Deva